
Обект

Отдел, подотдел

Дървeсен вид

Лежаща маса по категории дървесина, количество, цена по асортименти, цена на обекта



ДЪРВА Едра СРЕДНА ДРЕБНА

МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ
ДЪРЖАВНО ГОРСКО СТОПАНСТВО МАЛКО ТЪРНОВО
Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, e-mail: dgsmalkoturnovo@uidp-sliven.com

Проект!

ДОГОВОР № ........

Днес, ..................., в гр. Малко Търново, област Бургас, в административната сграда на ТП „ДГС Малко Търново“, въз основа и в изпълнение на проведена процедура чрез електронен търг с наддаване с предмет: „Продажба на добита дървесина - прогнозни количества по сортиментна ведомост, обособена в Пакет ……………., от временни складове в района на дейност на ТП „ДГС Малко Търново“, открит със Заповед № …………../…………….. г. на Директора на ТП „ДГС Малко Търново“, във вр. със Заповед № ………………/……………. г. на същия, за определяне на изпълнител (купувач) между:

1. Териториално поделение „Държавно горско стопанство Малко Търново“ към ЮИДП ДП, гр. Сливен, със седалище и адрес на управление: гр. Малко Търново, п.к. 8162, ул. „Никола Вапцаров“ № 8, с ЕИК 201 617 654 0099 и ИН по ЗДДС: BG 201 617 654, управлявано и представлявано от инж. Калин Николов, в качеството му на Директор и …………….. – главен счетоводител, наричано по-долу за краткост ПРОДАВАЧ, от една страна

и

2. „……………………”, със седалище и адрес на управление гр. …………….., ул. „………………….., ЕИК …………….., представлявано от управителя …………………., от друга страна, наричано по-долу за краткост КУПУВАЧ,

се сключи настоящия договор за следното:

I. ПРЕДМЕТ НА ДОГОВОРА 

Чл. 1. (1) Продавачът се задължава да прехвърли на Купувача собствеността върху добитите прогнозни количества дървесина на временен склад, а Купувачът се задължава да заплати дървесината по договорената цена и да я транспортира.  

Чл. 2. (1) Дървесината по чл. 1 е обособена в Пакет № ………….., подотдели; с произход; дървесен вид и с качество, съгласно сортиментната ведомост и опис на маркираните и сортиментирани насаждения, и с общо приблизително прогнозно количество за Обекта, съгласно Таблица № 1 от този договор.

(2) Дървесината, обект на този договор представлява „бъдеща вещ“. 

II. ЦЕНА, НАЧИН НА ПЛАЩАНЕ И СРОК НА ДОГОВОРА

Чл. 3. (1) Цената на асортиментираната и групирана дървесина, в Обект № ................, е в български лева, без ДДС, съгласно Таблица № 1 от този договор.

 
(2) КУПУВАЧЪТ заплаща по асортименти за Обекта, следните цени без ДДС:

Таблица № 1 

Чл. 4. (1) Купувачът заплаща действително добитата дървесина по асортименти и по достигнати в търга цени.

(2) Заплащането на цената се извършва по следния начин: 

- Първата вноска по договора е в размер на 20% от стойността на договора и се заплаща в 7-дневен срок от сключването му, но не по-късно от деня преди издаване на първия превозен билет за транспортиране на договорираната дървесина.

- В 7–дневен срок от получаване на покана или проформа фактура, издадена от ТП „ДГС Малко Търново“ купувачът заплаща добитото количество, след което се издава приемателно–предавателния протокол по чл. 8, ал. 1 от настоящия договор.
(3) Плащането на цената се извършва по банков път по сметка на ЮИДП ДП, ТП „ДГС Малко Търново“ – Банка ДСК АД, клон Малко Търново: IBAN: BG71 STSA 9300 0027 6229 57, BIC: STSA BGSF.

 Чл. 5. Срок на договора е до 31.12.2024 г. вкл.
III. ГАРАНЦИЯ ЗА ИЗПЪЛНЕНИЕ.

Чл. 6. (1) Гаранцията за изпълнение на договора е в размер на …………………. лева и е трансформирана от гаранцията за участие, внесена от него за търга за възлагане изпълнението на настоящата дейност като остатъкът до пълния размер е внесена с платежно нареждане ………………

(2) Ако Купувачът виновно не изпълни задълженията си по чл. 10, ал. 2, т. 1, 2 и 8 от настоящия договор и чл. 17, ал. 2, т. 1, Продавачът може да задържи гаранцията за изпълнение.

(3) Ако Продавачът виновно не изпълни задълженията си по чл. 9, ал. 2, т. 4 и 6 от настоящия договор, Купувачът може да иска връщане на гаранцията за изпълнение.

 (4) Гаранцията за изпълнение на договора се освобождава в срок 10 (десет) работни дни след заплащането и транспортирането на цялото добито количество дървесина и след изпълнение на задължението на изпълнителя по чл. 10, ал. 2, т. 8 от настоящия договор, като при неспазване на посочения срок за възстановяване на гаранцията за изпълнение, Възложителят дължи лихва в размер на законната лихва за всеки ден просрочие.

или в случаите на представена банкова гаранция

Чл. 6 (1) При сключването на договора Купувачът представя на Продавача гаранция за изпълнение. Банковата гаранция следва да е за срок, надвишаващ срока по чл. 4, ал. 2 от Договора с не по-малко от 45 (четиридесет и пет) дни. В представената банкова гаранция трябва да има изричен запис, че тя се освобождава само след писмено известие от Продавача.
(2) Ако Купувачът виновно не изпълни задълженията си по чл. 10, ал. 2, т. 1, 2 и 8 от настоящия договор и чл. 17, ал. 2, т. 1, Продавачът може да задържи гаранцията за изпълнение.

(3) Ако Продавачът виновно не изпълни задълженията си по чл. 9, ал. 2, т. 4 и 6 от настоящия договор, Купувачът може да иска връщане на гаранцията за изпълнение.

 (4) Гаранцията за изпълнение на договора се освобождава в срок 5 (пет) работни дни след заплащането и транспортирането на цялото добито количество дървесина и след изпълнение на задължението на изпълнителя по чл. 10, ал. 2, т. 8 от настоящия договор, като при неспазване на посочения срок за възстановяване на гаранцията за изпълнение, Възложителят дължи лихва в размер на законната лихва за всеки ден просрочие.

IV. ПРЕХВЪРЛЯНЕ НА СОБСТВЕНОСТТА И ПРЕДАВАНЕ НА ДЕЙСТВИТЕЛНО ДОБИТАТА ДЪРВЕСИНА

Чл. 7. (1) Правото на собственост върху действително добитата дървесината се прехвърля от Продавача на Купувача със заплащането на нейната цена от Купувача. 

(2) Когато цената е заплатена преди дървесината да бъде действително добита, прехвърлянето на собствеността настъпва от момента на подписването на протокола по чл. 8, ал. 1. 

(3) С прехвърлянето на собствеността, рискът от случайното погиване на дървесината преминава върху Купувача.

Чл. 8. (1) Продавачът предава добитата дървесина и трайните горски пътища, а Купувачът ги приема с предавателно-приемателен протокол, който се подписва от страните или от техните представители.

(2) Купувачът има право да транспортира добитата дървесина едва след като я е приел по реда на ал. 1.

V. ПРАВА И ЗАДЪЛЖЕНИЯ НА СТРАНИТЕ

Чл. 9. (1) Продавачът има право:

1. Да иска от Купувача заплащане на уговорената цена в срок, при условията и по реда на настоящия договор.

2. Да иска от Купувача да приеме (получи) добитата дървесина.

3. Да иска от Купувача да транспортира дървесината, при спазване на нормативните изисквания и условията на този договор.

4. 
Да спре транспортирането на дървесината от временен склад при лоши метеорологични условия, както и при форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата), във връзка с опазване и предотвратяване на повреди на горската пътна  инфраструктура, като за този период купувачът не дължи неустойка. 

5.
 Да предложи промяна на тримесечния график за доставка на договорената дървесина, в случай, че е налице забава при добива на същата.

6. Да откаже продажбата на заявените от Купувача специални асортименти дървесина, при невъзможност за тяхното добиване.
(2) Продавачът е длъжен: 

1. Да предостави на Купувача договорените по чл. 3, ал. 2 прогнозни количества дървесина по тримесечия и минимални количества, както следва:

	Обект № 
	Тримесечия
	Общо

	
	І
	ІІ
	ІІІ
	ІV
	

	2401
„Узунов дол“
	10
	20
	20
	20
	70


2. Да уведоми писмено Купувача чрез писмо, електронна поща или факс, за наличното количество дървесина на склад, предмет на договора, в 7-дневен срок от нейното добиване и предаване на Продавача от съответния Изпълнител на дейността: добив на дървесина в обекта.

3. Да осигури свой представител за предаването на наличната на склад дървесина в срок от 3 (три) работни дни от изпращане на известие до Купувача.
4. Да предаде на Купувача собствеността върху реално добита на временен склад дървесина с подписване на предавателно-приемателен  протокол и след нейното заплащане.
5. Да осигури на Купувача достъп с подходяща техника, съобразена с теренните условия за товарене и транспортиране на предадената на склад дървесина.
6. Да издава на Купувача превозни билети до размера на внесените авансови вноски и да изготви приемателно–предавателен протокол по образец за предадената дървесина. 

Чл. 10. (1) Купувачът има право:

1. Да иска от Продавача да му прехвърли собствеността на добитата дървесина, по реда и условията на настоящия договор и съгласно действащите стандарти за качество на дървесината (БДС).

2. Да огледа действително добитите количества дървесина в рамките на установеното в ТП „ДГС Малко Търново“ работно време и в присъствието на представител на Продавача. Ако Купувачът не извърши оглед на добитата дървесина и стане неин собственик, счита се че той няма забележки към нейното количество и качество.

3.
Да заяви писмено добиването на специални асортименти, извън посочените в договора, което се приема от продавача при технологична възможност за добива им. 

4.
Да получи превозни билети за транспортиране на получената от него дървесина до размера на внесените авансови вноски.

5. Да получи достъп за товарене и транспортиране на предадената на временен склад дървесина, след подадена заявка до Продавача, освен в случаите по чл. 9, ал.1, т.4.

6.
Да предявява рекламации и да претендира за възстановяване на заплатената сума, съгласно разпоредбите на Закона за защита на потребителите.

 
(2) Купувачът е длъжен:


1. Да внася авансовата вноска и да заплати уговорената цена по начина и в срока, определени в настоящия договор. 


2. Да осигури в срок до 5 работни дни от получаване на известие (уведомление) свой представител за приемане на трайните горски пътища и наличната дървесина на временен склад с предавателно-приемателен протокол, съгласно чл. 8, ал. 1 от този договор. 

3. Да заплати изцяло всички добити договорени асортименти и количества дървесина от обекта, приети с протокол и налични на временен склад. 

4. Да организира транспортирането на заплатената дървесина в 10-дневен срок, считан от датата на подписване на приемателно-предавателния протокол, по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване. 
5. Да уведомява най-малко един ден предварително Продавача за всяко предстоящо транспортиране на дървесина от обекта. 

6. Да съхранява горските пътища в съответствие с разпоредбите на Наредба № 4 от 19.02.2013 г. за защита на горските територии срещу ерозия и порои и строеж на укрепителни съоръжения, и други актове уреждащи материята.
7. Да придвижва транспортните средства в горски територии, само по горски пътища във връзка с изпълнение на възложената му дейност, и съгласно нормативните изисквания.

8. След приключване на изпълнението по настоящия договор, да възстанови за своя сметка ползваните от него трайни горски пътища в такова състояние, в  каквото са били преди започването на дейността му по договора. 

9. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.
10. При транспортиране на дървесината да почиства за своя сметка от кал и отпадъци пътните превозни средства на  мястото преди напускане на горската територия и включване в Републиканската пътна мрежа или Общински път. 

11. Всички съставени актове на Купувача за нанесени вреди на пътната инфраструктура от общинската и републиканската пътна мрежа са за негова сметка.  

12. Издаването на превозни билети за транспортиране на дървесина през почивните дни и официалните празници може да става след подадено от Купувача и одобрено от ТП „ДГС Малко Търново“ писмено заявление, подадено чрез електронна поща или в деловодството на стопанството.

13. Купувачът няма право да прехвърля на трети лица правата и задълженията  по договора.

Чл. 11. В случай на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно, всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.

VI. САНКЦИИ И НЕУСТОЙКИ

Чл. 12. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. 
Чл. 13. Продавачът дължи на Купувача неустойка за виновно неизпълнение на следните задължения:

1. по чл. 9, ал. 2, т. 1 – неустойка в размер, равен на 2% от стойността на неизпълненото количество дървесина спрямо графика, изчислена на база на обезличен кубичен метър, съгласно договора;

2. по чл. 9, ал. 2, т. 5 в срок по-дълъг от 30 дни – неустойка в размер, равен на 5% от стойността на наличната на склад дървесина.

 Чл. 14. Купувачът дължи на Продавача неустойка за виновно неизпълнение на следните задължения:

1. по чл. 10, ал. 2, т. 2 – неустойка в размер на 0,5% от стойността й за всеки просрочен ден, но за не повече от 10 дни, след което внесената гаранция за изпълнение се задържа;
2. по чл. 10, ал. 2, т. 3 – неустойка в размер на внесената от него гаранция за изпълнение на договора;
3. по чл. 10, ал. 2, т. 4 – магазинаж в размер на 0,1% от стойността й за всеки просрочен ден, но за не повече от 30 дни, след което нетранспортираната дървесината остава в полза на Продавача;
4. при неявяване на Купувача или на негов упълномощен представител в определените срокове за приемане на дървесината, както и при неизпълнение на задълженията чл. 10, ал. 2, т. 3 и т. 4, рискът от случайното повреждане или погиване в следствие на форсмажорни обстоятелства на наличната на склад дървесина преминава върху Купувача от момента на изтичане на тези срокове. В този случай Купувачът дължи обезщетение на Продавача в размер, равен на нанесената щета.
Чл. 15. ТП „ДГС Малко Търново“ не отговаря, в случаите когато прогнозните количества дървесина не бъдат добити. 

Чл. 16. В случай на установена повреда на използван при дейността горски път, гаранцията за изпълнение по договора се задържа до отстраняване от Купувача на установената повреда.

VII. ПРЕКРАТЯВАНЕ НА ДОГОВОРА

Чл. 17. (1) Договора се прекратява:

1. с изтичане на срока му;

2. по взаимно съгласие на страните, изразено в писмена форма;

3. при прекратяване без правоприемство на някое от юридическите лица, страни по него.

(2) Продавачът може да прекрати договора и с едностранно писмено волеизявление, без да дава допълнителен срок за изпълнение, и без да дължи обезщетение за пропуснати ползи и неустойки за вреди, когато:
1. Купувачът откаже да заплати първата вноска по договора; откаже да приеме или заплати или транспортира наличната на временен склад дървесина, предмет на договора, в договорените срокове, като внесената от Купувача гаранция за изпълнение се задържа;

2. Купувачът не изпълни задълженията си по чл. 10, ал. 2, т. 1-3;
3. Констатира извършено от страна на Купувача нарушение на ЗГ, „Наредба за сечите в горите”, Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, Наредба № 4 от 19.02.2013 г. за защита на горските територии срещу ерозия и порои и строеж на укрепителни съоръжения и другите нормативни актове, свързани с предмета и клаузите в този договор.

(3) Купувачът може да прекрати договора с едностранно писмено волеизявление, когато:

1. Продавачът виновно не е осигурил на Купувача достъп за товарене на предадената на временен склад дървесина, след като е била подадена от Купувача писмена заявка до Продавача.  В тези случаи авансово внесените от Купувача суми и гаранцията за изпълнение по договора се възстановяват в 5-дневен срок от датата на прекратяване на договора;
2.
След сключване на договора не му бъдат осигурени минимум 80% (осемдесет процента) от договорираните количества дървесина, съгласно графика по-горе. В този случай надвнесените от него авансово суми (ако има такива) и гаранцията за изпълнение по договора се възстановяват в срок от 5 (пет) работни дни от датата на прекратяване на договора.

(4) Договорът може да бъде прекратен с едностранно писмено волеизявление от всяка една от страните, когато след сключването му, поради обективни причини - форсмажорни обстоятелства, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно. В този случай авансово внесените суми по договора, ако има такива, се връщат на Купувача, внесената от Купувача гаранция за изпълнение на договора се освобождава, а страните не си дължат неустойки и престации за пропуснати ползи.

Чл. 18. Когато страна по договора не изпълни някое от договорните си задължения, поради причина, за която тя отговаря, ответната страна може да развали договора, при условията и по реда на чл. 87 от ЗЗД.

VIІІ. СЪОБЩЕНИЯ

Чл. 19. (1) Всички съобщения, покани и уведомления, включително за разваляне на договора, ще се извършват в писмена форма, предоставени, чрез препоръчана поща или чрез електронна поща посочена от страната, или на ръка.

(2) Уведомлението по чл. 9, ал. 2, т. 2 може да се извърши и по телефона.

(3) При промяна на адреса за кореспонденция на някоя от страните по договора, същата е длъжна в седемдневен срок да уведоми другата страна.

IX. ДОПЪЛНИТЕЛНИ РАЗПОРЕДБИ

Чл. 20. Настоящият договор влиза в сила от датата на подписването му между страните.

Чл. 21. Възникналите спорове относно приложението и тълкуването на настоящия договор се решават чрез  преговори между страните и по взаимно съгласие, изразено в писмено споразумение, а когато такова липсва спорът се решава от съда.

Чл. 22. За неуредените в договора случаи се прилагат разпоредбите на българското законодателство.

Чл. 23. При промяна на обстоятелствата, настоящият договор може да бъде изменян по взаимно съгласие между страните изразено в писмена форма.

Чл. 24. За изпълнение на поетите с настоящия договор задължения, страните определят следните свои представители за контакт:

ЗА ПРОДАВАЧА:





ЗА КУПУВАЧА:

Лице за контакт:





Лице за контакт:

…………………- ……………….



………. - …………

Teлефон: 0886/843-613




Телефон: ……………

Ел. поща: dgskosti@uidp-sliven.com



Ел. поща: …………
инж. …………….. – Директор


………. - …………

Teлефон:





Телефон: ……………

Ел. поща: dgsmalkoturnovo@uidp-sliven.com
Ел. поща: …………
Този Договор се състои от …… (…….) страници и е изготвен и подписан в 2 (два) еднообразни оригинални екземпляра с изключение на подписите на последната страница, на която в изпълнение на Заповед № РД-10-243 / 26.05.2022 г. на Директора на ЮИДП ДП – гр. Сливен относно въвеждане на правила при изготвяне и подписване на договори, в екземпляра за Продовача от негова страна са подписите на представляващите (Директор и главен счетоводител), съгласувал и изготвил (съответно ресорния зам.-директор и служителят изготвил договора), а в екземпляра за Купувача - от управляващия или упълномощено от него лице.

За Продавача:





За Купувача:

(_______________                                                            (___________________

инж. Калин Николов – Директор                                  …………….. - Управител

(_______________

………………… - гл. счетоводител

Съгласувал: 


Зам.-директор на ТП „ДГС Малко Търново“

Изготвил: 

Юрист при ТП „ДГС Малко Търново“
Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, http://dgsmalkoturnovo.uidp-sliven.com

